Diari Oficial de la Generalitat Valenciana


Sumari del DOGV 3014, del 16-06-1997 (1997/8341)

ORDRE de 27 de maig de 1997, de la Conselleria de Cultura, Educació i Ciència, per la qual es convoquen ajudes pera programes d'activitats culturals.
-----------------------------------------------------------------------------------------------------------------------------------------------------

### Dades del document

Número de DOGV
:   3014

Data del DOGV
:   16-06-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/8341


Data del document
:   27-05-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 27 de maig de 1997, de la Conselleria de Cultura, Educació i Ciència, per la qual es convoquen ajudes per a programes d'activitats culturals.  
La Generalitat Valenciana, segons estableix l'article 31.4 de l'Estatut d'Autonomia, té competència exclusiva en matèria de cultura, i és un dels seus principals objectius la millora qualitativa i quantitativa d'activitats culturals a la Comunitat Valenciana i intentar incrementar, des de la seua actuació institucional, l'oferta d'aquestes activitats.  
Per tot això, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE  
Primer  
Es convoca la concessió d'ajudes destinades a finançar programes d'activitats culturals promogudes per associacions, entitats sense ànim de lucre i persones físiques, que es realitzen a la Comunitat Valenciana durant 1997, i s'aproven les bases per les quals es regeix aquesta convocatòria, incloses com annexos a aquesta ordre.  
Segon  
L'import màxim global de les ajudes a concedir serà de 8.480.000 de pessetes, que se finançaran a càrrec dels crèdits de la línia 4.03/000/96, del Programa 455.10 "Promoció Cultural", del pressupost de 1997 de la Conselleria de Cultura, Educació i Ciència.  
DISPOSICIONS FINALS  
Primera  
Es delega la concessió d'aquestes subvencions en la directora general de Promoció Cultural, Museus i Belles Arts, d'acord amb allò que disposa l'article 68 de la Llei de Govern Valencià i l'article 47.3 del text refós de la Llei d'Hisenda Pública de la Generalitat Valenciana.  
Segona  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, es podrà presentar recurs contenciós administratiu en el termini de dos mesos, a comptar des de l'endemà de la seua publicació en el Diari Oficial de la Generalitat Valenciana, davant la Sala del Contenciós Administratiu del Tribunal Superior de Justícia de la Comunitat Valenciana. Per a aquesta interposició es requereix una comunicació prèvia a aquest òrgan. Tot això, de conformitat amb allò que s'ha disposat en l'article 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 27 de maig de 1997  
El conseller de Cultura, Educació i Ciència,  
FRANCESC E. CAMPS I ORTIZ  
Annex I  
Bases de la convocatòria per a l'adjudicació de subvencions per a programes d'activitats culturals.  
Primera  
Aquesta convocatòria té per objecte l'adjudicació d'ajudes per a activitats culturals que no estiguen contemplades en unes altres convocatòries específiques d'aquesta conselleria.  
Segona  
Podran sol·licitar aquestes ajudes totes les associacions, entitats sense ànim de lucre i persones físiques amb veïnatge administratiu a la Comunitat Valenciana, que hi realitzen activitats culturals durant 1997.  
Tercera  
Queden exclosos d'aquesta convocatòria:   
a) Aquells programes, el contingut dels quals estiga clarament contemplat en les restants convocatòries d'ajudes de la Conselleria de Cultura, Educació i Ciència.  
b) Els programes d'activitats culturals copatrocinats per la Conselleria de Cultura, Educació i Ciència o algun dels seus ens públics.  
c) Els programes promoguts o organitzats per les corporacions locals o qualsevol classe d'administració, així com els organismes dependents o creats per aquestes, incloent-hi les empreses de capital públic i les fundacions en què l'entitat fundadora tinga igualment estatut públic.  
d) Els programes promoguts o organitzats per centres docents i associacions de pares d'alumnes qualsevol que siga el seu titular i el nivell d'ensenyament que impartisca  
e) Els programes promoguts o organitzats per associacions i entitats entre els fins fundacionals dels quals no figure la realització d'activitats de promoció o difusió de la cultura o dels béns patrimonials o culturals etc.  
f) Les activitats que es programen a partir de l'1 de desembre de 1997.  
Quarta  
1. Els projectes d'activitats culturals objecte de aquesta convocatòria es finançaran amb els crèdits que figuren en els Pressupostos de la Generalitat Valenciana, consignats a l'efecte, i amb els pressupostos de què disposen els propis beneficiaris.  
2. L'import de l'ajuda a concedir estarà en funció del pressupost presentat i dels criteris preferents establits en la base sisena. L'aportació de la Conselleria de Cultura, Educació i Ciència no podrà excedir del cost total de l'activitat objecte d'aquesta.  
3 Els beneficiaris d'aquestes ajudes hauran d'aportar a càrrec del seu pressupost la part no finançada per la Generalitat Valenciana.  
Cinquena  
El termini de presentació de sol·licituds serà d'un mes comptat a partir de l'endemà de la publicació d'aquesta ordre en el Diari Oficial de la Generalitat Valenciana.  
Si l'últim dia del termini és inhàbil, dissabte, dia 24, 31 de desembre o qualsevol altre que reglamentàriament es declare com a tal, s'entendrà prorrogat fins el primer dia hàbil següent, de conformitat amb l'article 2 in fine del Decret 82/1990.  
Les sol·licituds, el model de les quals figura en l'annex II, aniran acompanyades dels següents documents:  
1. Fotocòpia del DNI del peticionari o, en el cas de les persones jurídiques sense ànim de lucre, del representant autoritzat.  
2. Fotocòpia compulsada del document públic que acredite l'existència i la personalitat jurídica de l'entitat.  
3. Certificat o fotocòpia compulsada de l'acord adoptat per l'òrgan de govern que corresponga, pel qual s'aprova sol·licitar aquesta subvenció i facultar el representant per a subscriure la petició.  
4. Fotocòpia del CIF o del NIF i les dades bancàries on es vol rebre la subvenció, segons el model Manteniment de tercers. Proveïdors, que es detalla en l'annex III.  
5. Projecte detallat de les activitats sobre les quals se sol·licita l'ajuda amb els seus objectius, dates i lloc de celebració, quantificat econòmicament.  
Igualment s'hauran d'indicar les subvencions que s'han sol·licitat d'unes altres institucions o organismes.  
La documentació assenyalada en aquesta base es presentarà en el Registre General de la Conselleria de Cultura, Educació i Ciència, en qualsevol de les seues respectives direccions territorials, o per qualsevol dels mitjans establits en l'article 38.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Sisena  
1. La selecció prèvia de les sol·licituds les realitzarà una comissió tècnica presidida per la directora general de Promoció Cultural, Museus i Belles Arts o la persona en qui delegue i de la qual formaran part els sotsdirectors territorials de Cultura d'Alacant, Castelló i València i el cap de servei de Promoció i Difusió Cultural, i farà de secretari un tècnic de la Direcció General de Promoció Cultural, Museus i Belles Arts.  
2. La comissió tècnica, atenent les sol·licituds presentades i el seu interès, elaborarà la proposta de distribució d'aquestes ajudes, l'aprovació i l'atorgament de les quals correspondrà a la Direcció General de Promoció Cultural, Museus i Belles Arts, per delegació del conseller.  
Per a la concessió de les subvencions tindran prioritat aquells programes que s'atinguen als següents criteris:  
- Continuïtat de la programació cultural al llarg de tot l'any per part del sol·licitant de la subvenció.  
- Coherència en els continguts del programa d'activitats d'acord amb els objectius que el motiven.  
- Amplitud del públic a què va dirigit i que pot accedir-hi.  
- Es considerarà també la valoració dels resultats dels programes en anteriors exercicis.  
3. El termini màxim per a resoldre les peticions formulades serà de tres mesos des de la data de finalització del termini per a presentar sol·licituds. Si ha transcorregut aquest termini sense que s'haja dictat la resolució, s'entendran desestimades les ajudes sol·licitades.  
Setena  
Són obligacions del beneficiari:  
a) Realitzar l'activitat o les activitats objecte de l'ajuda.  
b) Acreditar documentalment la realització de l'activitat, així com el compliment dels requisits que determinaran la concessió o el gaudi de l'ajuda.  
c) La submissió a les actuacions del control financer que corresponen a la Intervenció General.  
d) Comunicar a la Conselleria l'obtenció de subvencions o ajudes per a la mateixa finalitat, procedents de qualssevol administracions o ens públics o privats.  
e) Acreditació documental d'estar al corrent de les obligacions tributàries i de la Seguretat Social, a través dels certificats expedits pels organismes competents.  
Vuitena  
Qualsevol alteració de les condicions que s'han tingut en compte per a la concessió de la subvenció i, en tot cas, l'obtenció concurrent d'unes altres subvencions o ajudes concedides per unes altres administracions o ens públics o privats, podrà donar lloc a la modificació o revocació de la resolució de concessió, així com al reintegrament de les quantitats percebudes.  
Novena  
1. El pagament de les ajudes establides en aquesta ordre es realitzarà de conformitat amb allò que s'ha establit en el Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana i en la Llei 4/1996, de 30 de desembre, de la Generalitat Valenciana de Pressupostos per a l'exercici de 1997.  
2. Per a efectuar el pagament, els beneficiaris hauran de presentar amb anterioritat a l'1 de desembre de 1997 la següent documentació:  
- Original o fotocòpia confrontada de les factures o justificants de despesa de les activitats realitzades el 1997, el total de les quals siga igual o superior a l'ajuda concedida per un funcionari de la Direcció General de Promoció Cultural, Museus i Belles Arts, o bé del secretari de l'ajuntament de la localitat.  
- Memòria-resum quantificada de les activitats realitzades, segons el model que s'adjunta.  
- Acreditació documental del compliment de les obligacions tributàries i de la Seguretat Social, d'acord amb l'Ordre de 30 de maig de 1996, de la Conselleria d'Economia i Hisenda.  
3. El termini per a justificar aquestes ajudes és de 30 dies naturals des de la conclusió de l'activitat objecte de la subvenció i com a màxim l'1 de desembre de 1997, a excepció d'aquelles que es realitzen entre el 15 i l'1 de desembre que es podran justificar fins el 10 de desembre de 1997.  
4. Conclòs el termini sense que s'haja presentat aquesta documentació, l'ajuda quedarà sense efecte i s'arxivarà l'expedient.  
Annex II  
Model d'instància per a sol·licitar l'ajuda  
(Nom i cognoms) ............................... amb DNI núm. .......... en nom (propi o en representació de l'entitat)........................... amb CIF o NIF núm. ............. domicili en ...................codi postal .................. carrer ............... núm. .......... telèfon .............  
EXPOSE: Que havent elaborat el programa cultural denominat .................. amb un pressupost total de ................ PTA., vull optar a una ajuda de les previstes en l'Ordre de ....................., de la Conselleria de Cultura, Educació i Ciència, per la qual es convoquen ajudes per a programes d'activitats culturals.  
I amb aquesta finalitat, adjunte la següent documentació:   
- Certificat o fotocòpia compulsada de l'acord adoptat per l'òrgan de govern que corresponga, pel qual s'aprova sol·licitar aquesta subvenció i facultar el representant per a subscriure la petició (en el cas de persones jurídiques).  
- Fotocòpia compulsada del document públic que acredite l'existència de l'entitat, en el cas que el sol·licitant siga una associació o entitat sense ànim de lucre.  
- Fotocòpia del CIF o NIF del sol·licitant de l'ajuda.  
- Fotocòpia del DNI del firmant de la sol·licitud.  
- Projecte detallat per al qual se sol·licita l'ajuda, quantificat econòmicament.  
- Relació de l'ens a què s'ha sol·licitat també una ajuda indicant si s'ha concedit i la quantitat o si s'està pendent de resolució, i  
SOL·LICITE: Que després de la tramitació prèvia pertinent se'm concedisca l'ajuda sol·licitada, i em compromet, en cas que em siga concedida, a complir els requisits i les obligacions previstes en les bases d'aquesta convocatòria.  
València, ......... de ......... de 1997.  
Firmat  
CONSELLERIA DE CULTURA, EDUCACIÓ I CIÈNCIA  
Annex III  
Manteniment de tercers. Proveïdors  
Alta de tercer  
Nom del proveïdor .............  
Adreça .............................  
Població ............ C. Postal ............  
Titular del compte .........................  
NIF/CIF ............................  
Denominació de l'entitat financera ................................  
Codi de l'entitat financera .............................  
Denominació de la sucursal, si s'escau ..........................  
Codi de la sucursal ................  
Número del compte corrent ...................  
Declare que les dades adés reflectides són certes i que identifiquen el compte o l'entitat financera mitjançant les quals vull rebre els pagaments que, com a proveïdor de la Generalitat Valenciana, em puguen correspondre.  
Firma  
Firmat .............  
En qualitat de ..................  
DNI núm. ..........................  
(A omplir per l'administració)  
(Nom i cognoms)...................  
Amb càrrec ......................  
CERTIFIQUE que les dades corresponents a aquest proveïdor són certs i han sigut verificades amb els antecedents que es troben al nostre centre de gestió.  
València, ......... de ............ de 1997.  
Annex IV  
Memòria resum de les activitats realitzades  
(Nom i cognoms) ............................... en nom (propi o en representació de l'entitat) ................................ amb CIF o NIF núm. ................., declare que ha/han sigut realitzada/es la/les activitat/s ........................... objecte del projecte presentat denominat ........................ Conforme als següents justificants de pagament que es relacionen segons el concepte i l'import d'aquests:  
1. ...................(concepte) ..........................(import)  
2. ...................(concepte) ...........................(import)